

|  |  |
| --- | --- |
| Lp Signe ViimsaluMaksejõuetuse teenistusE-post: info@konkurentsiamet.ee  | 10.09.2024 Tsiviilasi nr 2-24-5023  |

**Ettepanek avaliku uurimise läbiviimiseks**

Harju Maakohtu menetluses on Hedgehog holding OÜ (likvideerimisel, registrikood 14041333) pankrotiavaldus.

Kohus tegi 23.07.2024 pankrotiseaduse (Pankrs) § 30 lg 1 alusel deposiidimääruse, kuid huvitatud isikud deposiiti tasunud ei ole ning kohus peaks menetluse lõpetama raugemisega.

Ajutise halduri aruandest nähtuvad suuremahulised tehingud seotud isik Cyber Hedgehog
OY-ga – väidetav ebaõnnestunud investeering 43 000 euro ulatuses. Samuti on ajutine haldur tuvastanud võimaliku keelatud ülekande: 26.10.2022 on võlgniku arvelduskontole laekunud makse Kimmo Tapani Aaltonen´ilt summas 27 000 eurot selgitusega *„Insurance compensation“* (kindlustuse kompensatsioon). 16.03.2023 on võlgniku kontolt tehtud kanne summas 27 118,31 eurot (ehk kantud konto jääk nulli) ainuosanikule MTÜ Jätkusuutlik Alusharidus selgitusega *„Capital transfer“* (kapitali ülekanne). Ajutise halduri hinnangul ei ole raha kandmine osanikule õiguspärane, sest osakapital on sisse maksmata ja võlgnikul puudus kasum, mille arvelt saaks osanikule dividende maksta.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Vastust ootab kohus hiljemalt 10.10.2024.**

Lugupidamisega

/*allkirjastatud digitaalselt*/

Priit Lember

Kohtunik